Vedtægter for Nordens Offentligt Ansattes
Faglige Sammenslutning (NOFS)

Præambel
Disse vedtægter bygger på, at hvert enkelt nordisk ISKA- og EPSU forbund bestræber sig på at bidrage til at øge den internationale faglige styrke, og på erkendelsen af at vore forudsætninger for at opnå resultater afspejles af vores samarbejdsvilje. Vedtægterne er som sådan et udtryk for forbundenes gensidige respekt og lydhørhed for hinandens opfattelser og for ambitionen om at varetage alles vilje til engagement og indflydelse. Vedtægterne er undertegnet af suveræne faglige organisationer, som gennem et målrettet arbejde effektivt vil opnå resultater til gavn for alle forbundenes medlemmer.

§ 1. 	Formål
 	Vedtægternes formål er:
	- at styrke samarbejdet mellem de nordiske forbund i den nordiske ISKA/ EPSU-valgkreds
	- at styrke de tilsluttede organisationers og valgkredsens repræsentation i ISKAs og EPSUs styrende organer
	- at samordne og styrke en kontinuerlig nordisk påvirkning af arbejdet i ISKA og EPSU
	- at opnå den højeste grad af enighed ved afstemninger
	- at afstemninger repræsenterer valgkredsens synspunkter i forhold til ISKA og 	   EPSU.

	Bemærkninger:
	Vedtægterne begrænser ikke de enkelte tilsluttede organisationer i at indgå i nationale høringssvar via hovedorganisationer og/eller sammen med nationale arbejdsgiverorganisationer.

§ 2. 	Vedtægternes parter
	De til enhver tid værende medlemsorganisationer fra Island, Finland, Sverige, 	Norge og Danmark i ISKA og/eller EPSU, kan tilslutte sig aftalen.
	Som bilag 1 optages medlemsforbundene pr. 1. januar 2005.

§ 3. 	Struktur
	De underskrevne parter danner et politisk koordinationsudvalg. (Valgkretsmötet) Valgkretsmötet vælger en formand og en næstformand. Valgperioden er 5 år og følger ISKA’s kongresperiode.
Stk. 2.	Valgkretsmötet er samarbejdets øverste myndighed.
Stk. 3.	Af og blandt valgkretsmötets medlemmer, vælges en ledergrupppe bestående af formand, næstformand, de fem landes ordinære EPSU og ISKA eksekutivkomitémedlemmer samt disses suppleanter. Hvert ledergruppemedlem kan medbringe en teknisk rådgiver.

§ 4. 	Møder
	Valgkretsmötet afholder halvårlige møder.
Stk. 2.	Ledergruppen afholder mindst fire årlige møder inclusiv formøder til 	lovbestemte ISKA- og EPSU-møder.
Stk. 3.	Møderne ledes af formanden og i dennes fravær af næstformanden.

§ 5.	Afstemning
	Til vedtagelse af forslag kræves almindelig vægtet stemmeflerhed i forhold til 	antal medlemmer i de tilsluttede organisationer.
Stk. 2.	Ved afstemninger om europæiske aftaler/ forhandlinger skal disse bygge på 	national basis og kan derfor kun vedtages ved enstemmighed.

§ 6. 	Økonomi
	Der betales en årlig afgift pr. erhvervsaktivt  medlem baseret på det årlige budget. Som grundlag anvendes medlemsantallet pr. 31.12. i forudgående regnskabsår.
Stk. 2.	Ovennævnte kontingent betales forud, og erlægges senest den 31. januar.
Stk. 3.	Valgkretsmötet behandler hvert år et budget og et regnskab for det nordiske ISKA/EPSU samarbejdes indtægter og udgifter. Der udarbejdes endvidere en årsberetning.
Stk. 4.	Udgifter til lokaleleje, tolkning samt fortæring under møder i referencegrupperne afholdes af de af aftalen underskrevne parter i det land, hvor mødet finder sted.

§ 7. 	Sekretariatet
	Med adresse i Svensk Kommunalarbejderforbund i Stockholm etableres et sekretariat til betjening af valgkretsmötet- og ledergruppen. Sekretariatets leder ansættes af valgkretsmötet. Lederen varetager den daglige ledelse af sekretariatet efter valgkretsmötets anvisninger. Der udpeges en kontaktperson i hvert land. Sekretariatet bistås af 2 repræsentanter fra hvert land.
Stk. 2.	Sekretariatet er rådgivende for valgkretsmötet- og ledergruppen og udarbejder indstillinger til møderne.

§ 8. 	Referencegrupper og netværk
Der kan nedsættes referencegrupper for de faste EPSU-komiteer samt for ISKAs kvindekomité/EPSUs likestillingskomite. Endvidere kan der nedsættes netværk til løsning af særlige opgaver. 
Stk. 2.	Referencegrupper og netværk utpeker en representant som har ansvaret for å koordinere arbeidet og referere til ledergruppen.
Stk. 3.	Referencegrupper og netværk kan kun iværksætte konferencer eller andre økonomisk belastende opgaver efter beslutning i ledergruppen.

§ 9.	Revision
Valgkretsmötet velger for en 5-årig periode en statsautoriseret eller registreret revisor.

§ 10.	Ændringer af vedtægterne 
	Ændringer og tilføjelser til disse vedtægter, kan foretages af valgkretsmötet med 2/3 vægtet flertal.
Stk. 2.	Vedtægterne kan kun ophæves på et ekstraordinært valgkretsmöte, hvor der mindst er 2/3 vægtet flertal herfor. Eventuelle kontingentmidler fordeles efterfølgende blandt medlemsorganisationerne i forhold til medlemsantallet.

§ 11.	Udmeldelse
	Ansøgninger om udtrædning af samarbejdet fremsendes til sekretariatet med et varsel på 6 måneder, og har virkning fra 1. januar efterfølgende år.

§ 12.	Ikrafttrædelse
Disse vedtægter afløser samarbejdsaftalen mellem de nordiske ISKA-medlemsorganisationer af 7.1.1998 og træder ikraft den 19.10.2005.